Пазітыўныя змены ў дэмаграфіі не прыйшлі самі сабой. На фоне адваротных працэсаў ва ўсёй Еўропе, ды і ў большасці краін свету разумееш: цудаў не бывае. Гэта вынік вельмі вялікай і мэтанакіраванай работы па ўдасканаленні сістэмы аховы здароўя. Яе дакладнага структуравання і размеркавання функцый ад сельскіх фельчарска-акушэрскіх пунктаў да рэспубліканскіх навукова-практычных цэнтраў. Гэта справа не аднаго дня і нават не аднаго года. Паступальная мадэрнізацыя ішла сама меней 10-15 гадоў. І хочацца верыць, што цяперашнія аптымістычныя знакі — гэта пачатак пазітыўнай тэндэнцыі, якая з часам будзе толькі мацнець.